கேள்வி: ஷர்துல் தாகூர் பற்றி தகவல் சொல்.
பதில்: ஷர்துல் தாக்கூர் (''Shardul Thakur'', பிறப்பு: அக்டோபர் 16, 1991) இந்தியத் துடுப்பாட்ட அணி பந்து வீச்சாளர் ஆவார். இவர் 218 ஆவது வீரராக இந்திய அணியில் அறிமுகமானார்.மேலும் இவர் மும்பை மாநிலத் துடுப்பாட்ட அணிக்காக முதல் தரத் துடுப்பாட்டம் போட்டிகளில் விளையாடி வருகிறார்.பட்டியல் அ துடுப்பாட்டம் விளையாடியுள்ள இவர் இந்தியன் பிரீமியர் லீக் தொடர்களில் கிங்சு இலெவன் பஞ்சாபு , ரைசிங் புனே சூப்பர்ஜியான்ட்சு மற்றும் சென்னை சூப்பர் கிங்ஸ் அணிக்காக விளையாடியுள்ளார்.
கேள்வி: ஷர்துல் தாகூர் - உள்ளூர்ப் போட்டிகள் பற்றி நீங்கள் என்ன அறிந்துள்ளீர்கள்?
பதில்: தனது பள்ளிப்பருவ காலத்தில் துடுப்பாட்டப் போட்டிகளில் விளையாடிய போது 6 பந்துகளில் 6 ஆறுகள் அடித்துள்ளார். நவம்பர்,2012 ஆம் ஆண்டில்இராசத்தான் மாநிலத் துடுப்பாட்ட அணிக்காக முதல்தரத் துடுப்பாட்டப் போட்டிகளில் அறிமுகமானார். துவக்ககாலத்தில் சிறப்பாக பந்துவீசவில்லை. முதல் போட்டியில் 4 இலக்குகளைக் கைப்பற்றினார். ஆனால் இவரின் பந்துவீச்சு சராசரி 82.0 ஆக இருந்தது. 2012- 2013 ஆம் ஆண்டுகளில் நடைபெற்ற ரஞ்சிக் கோப்பை தொடரில் 6 போட்டிகளில் விளையாடிய இவர் 27 இலக்குகளைக் கைப்பற்றினார். இதில் ஒரு போட்டியில் ஐந்து இலக்குகளைக் கைப்பற்றினார். இவரின் பந்துவீசு சராசரி 26.25 ஆக இருந்தது. பின் 2013- 2014 ஆம் ஆண்டுகளில் நடைபெற்ற ரஞ்சிக் கோப்பை தொடரில் 10 போட்டிகளில் விளையாடிய இவர் 48 இலக்குகளைக் கைப்பற்றினார். இவரின் பந்துவீசு சராசரி 20.81 ஆக இருந்தது. இதில் ஒரு போட்டியில் ஐந்து இலக்குகளைக் கைப்பற்றினார். பின் 2015- 2016 ஆம் ஆண்டுகளில் நடைபெற்ற ரஞ்சிக் கோப்பை தொடரின் இறுதிப் போட்டியில் சௌராட்டிட மாநிலத் துடுப்பாட்ட அணிக்கு எதிரான போட்டியில் 8 இலக்குகளைக் கைப்பற்றி 41 ஆவது முறையாக அணி கோப்பை வெல்வதற்கு உதவினார்.
கேள்வி: ஷர்துல் தாகூர் - இந்தியன் பிரீமியர் லீக் பற்றி விளக்கவும்.
பதில்: 2014 இந்தியன் பிரீமியர் லீக் தொடரில் கிங்சு இலெவன் பஞ்சாபு அணி நிர்வாகம் இவரை 2 கோடி இந்திய ரூபாய் மதிப்பில் இவரை ஏலத்தில் எடுத்தது. 2015 இந்தியன் பிரீமியர் லீக் தொடரில் இவர் டெல்லி டேர்டெவில்ஸ் அணிக்காக விளையாடினார். இதன் முதல் போட்டியில் 4 ஓவர்கள் வீசி 38 ஓட்டங்களைவிட்டுக் கொடுத்து 1 இலக்கை கைப்பற்றினார்.[http://www.espncricinfo.com/indian-premier-league-2017/content/story/1085524.html Shardul Thakur joins Rising Pune Supergiant] 2017 இந்தியன் பிரீமியர் லீக் போட்டித் தொடரில் இவர் ரைசிங் புனே சூப்பர்ஜியான்ட்சு அணிக்காக விளையாடினார். 2018 இந்தியன் பிரீமியர் லீக் தொடரில் சென்னை சூப்பர் கிங்ஸ் அணி நிர்வாகம் இவரை ஏலத்தில் எடுத்தது.
கேள்வி: ஷர்துல் தாகூர் - சர்வதேச போட்டிகள் குறித்து விரிவாக சொல்லுங்கள்.
பதில்: 2016 ஆம் ஆண்டில் மேற்கிந்தியத்தீவுகள் துடுப்பாட்ட அணி எதிரான தொடரில் இந்திய அணியில் இடம்பிடித்தார். ஆனால் விளையாடும் அணியில் இவருக்கு இடம் கிடைக்கவில்லை.[http://www.espncricinfo.com/india/content/story/1018589.html Shardul Thakur earns call-up for WI Tests] பின் 2017 ஆம் ஆண்டில் இங்கிலாந்து துடுப்பாட்ட அணி எதிரான ஒருநாள் பன்னாட்டுத் துடுப்பாட்டம் தொடரில் இவர் இடம்பெற்றிருந்தார். பின் ஆகஸ்டு 31, 2017 இல் நடைபெற்ற ஒருநாள் பன்னாட்டுத் துடுப்பாட்டம் போட்டியில் அறிமுகமானார். தான் வீசிய முதல் ஒவரிலேயே டிக்வெல்லாவின் இலக்கினைக் கைப்பற்றினார். இதில் 7 ஓவர்களி வீசி 26 ஓட்டஙகளை விட்டுக் கொடுத்து 1 இலக்கினைக் கைப்பற்றினார். ஓவருக்கு 3.71 ஓட்டங்கள் விட்டுக் கொடுத்தார். சச்சின் டெண்டுல்கர் அடுத்தபடியாக 10ஆம் எண் கொண்ட ஆடையை இவர் அணிந்தார். இது சமூக வலைத் தளம் கடுமையான விமர்சனத்திற்கு உள்ளானது. எனவே 2017 ஆம் ஆண்டில் நியூசிலாந்து துடுப்பாட்ட அணி எதிரான தொடரில் ஆடையில் உள்ள எண்ணை 54 ஆக மாற்றினார். நவம்பர் 29, 2017 இல் இந்தியத் துடுப்பாட்டக் கட்டுப்பாடு வாரியம் சச்சின் டெண்டுல்கர் அணிந்த 10 ஆம் எண் இனிமேல் யாருக்கும் ஒதுக்கப்படாது அதற்கு ஓய்வு அளிக்கப்படுகிறது என தெரிவித்தது.